|  |
| --- |
| A Belga Királyság |
| \_\_\_\_\_\_\_\_\_ |
|  |
| **A KÖZEGÉSZSÉGÜGYÉRT, AZ ÉLELMISZERLÁNC BIZTONSÁGÁÉRT ÉS A KÖRNYEZETVÉDELEMÉRT FELELŐS SZÖVETSÉGI KÖZSZOLGÁLAT** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| **Királyi rendelet az elektronikus cigaretták gyártásáról és forgalmazásáról szóló, 2016. október 28.-i királyi rendelet módosításáról** |
|  |
| **FÜLÖP, belga király,**  |
|  |
| Az érintettek figyelmébe. |
|  |
| Tekintettel a fogyasztók egészségének az élelmiszerek és más termékek tekintetében történő védelméről szóló, 1977. január 24.-i törvényre, különösen az 1989. március 22.-i törvénnyel módosított 6. cikke 1. §-ának a) pontjára, az 1994. február 9.-i törvénnyel felváltott 10. cikkének (1) bekezdésére, a 2014. április 10.-i törvénnyel felváltott 10. cikkének (3) bekezdésére, valamint az 1989. március 22.-i törvénnyel felváltott és a 2003. december 22.-i törvénnyel módosított 18. cikkének 1. §-ára; |
|  |
| tekintettel az elektronikus cigaretták gyártásáról és forgalmazásáról szóló, 2016. október 28.-i királyi rendeletre;  |
|  |
| tekintettel a Pénzügyi Felügyelet …-án/-én kiadott véleményére; |
|  |
| tekintettel az Államtanácsnak az 1973. január 12.-én egységes szerkezetbe foglalt, az Államtanácsról szóló törvények 84. cikke 1. §-a (1) bekezdésének 2. pontja alapján …-án/-én kiadott … sz. véleményére; |
|  |
| A gazdasági miniszter, a közegészségügyi miniszter és a kis- és középvállalkozásokért felelős miniszter javaslatára,  |
|  |
| ELRENDELTEM ÉS ELRENDELEM: |
|  |
|  |
| **1. cikk** Az elektronikus cigaretták gyártásáról és forgalmazásáról szóló, 2016. október 28.-i királyi rendelet 2. cikke a következőképpen módosul: |
| a) az 1. pont a „párát tartalmazó” és a „nikotin” szavak között a „vagy nem” szavakkal egészül ki; |
| b) a szöveg a következő 2.1. ponttal egészül ki:„2.1. nikotinmentes utántöltő flakon: az elektronikus cigaretta utántöltésére szolgáló, nikotint nem tartalmazó folyadékot tartalmazó flakon;”; |
| c) a szöveg a következő 10.1. ponttal egészül ki:„10.1. határokon átnyúló távértékesítés: fogyasztók részére történő távértékesítés, amelynek során a fogyasztó a termék kiskereskedőtől való megrendelésének időpontjában egy olyan tagállamban tartózkodik, amely nem a kiskereskedő letelepedése szerinti tagállam vagy harmadik ország; egy kiskereskedő akkor tekinthető egy adott tagállamban letelepedett kiskereskedőnek:a) természetes személy esetében: ha a természetes személy vállalkozásának telephelye az adott tagállamban található;b) más esetben: ha a kiskereskedő létesítő okirat szerinti székhelye, központi ügyintézésének helye vagy telephelye – beleértve a fióktelepet, az ügynökséget vagy bármely más létesítményt – az adott tagállamban található;”; |
| d) a 13. pont helyébe a következő szöveg lép:„13. importőr: az Európai Unió területére behozott elektronikus cigaretták, utántöltő flakonok és nikotinmentes utántöltő flakonok tulajdonosa vagy az azok felett rendelkezési jogokkal bíró személy;”; |
| e) a szöveg a következő 13.1. ponttal egészül ki:„13.1. Belgiumba való behozatalt végző importőr: a Belgium területére behozott elektronikus cigaretták, utántöltő flakonok és nikotinmentes utántöltő flakonok tulajdonosa vagy az azok felett rendelkezési jogokkal bíró személy;”; |
| f) a listát ki kell egészíteni a következő 18., 19. és 20. ponttal:„18. egészségvédő figyelmeztetés: a termék emberi egészségre gyakorolt káros hatására vagy a termék fogyasztásának nemkívánatos következményeire való figyelmeztetés;19. ízesítés: illatot és/vagy ízt kölcsönző adalékanyag;20. kiskereskedő: bármely értékesítési hely, ahol az elektronikus cigarettákat, utántöltő flakonokat és nikotinmentes utántöltő flakonokat – akár természetes személy által – forgalomba hozzák.”. |
|  |
| **2. cikk** Ugyanezen rendelet – a 2017. május 17.-i királyi rendelettel módosított – 3. cikkének helyébe a következő szöveg lép: |
| „3. cikk Értesítés1. § Az elektronikus cigaretták és utántöltő flakonok forgalmazását be kell jelenteni a Szolgálatnak. A gyártó, az importőr vagy a Belgiumba való behozatalt végző importőr, ha az első kettő nem rendelkezik létesítő okirat szerinti székhellyel Belgiumban, és nem jelentette be a terméket, értesíti a Szolgáltatót az általa forgalomba hozni kívánt elektronikus cigarettáról és utántöltő flakonról. |
| 2. § Ezt az értesítést elektronikus formában kell benyújtani hat hónappal a tervezett forgalomba hozatalt megelőzően.  |
| 3. § Az értesítésnek – attól függően, hogy elektronikus cigarettára vagy utántöltő flakonra vonatkozik-e – tartalmaznia kell a következő információkat: 1. a gyártó, az importőr és a Belgiumba való behozatalt végző importőr neve és elérhetősége;  2. a termék valamennyi összetevőjének, valamint a termék használata során keletkező kibocsátásoknak – és ezek mennyiségének – a felsorolása márkanevenként és típusonként;  3. toxikológiai adatok a termék összetevőiről és a – többek között hő hatására – keletkező kibocsátásokról, megemlítve különösen a belélegzés útján a fogyasztók egészségére gyakorolt hatásukat és figyelembe véve egyebek mellett az esetleges függőséget okozó hatásukat; 4. információk a rendeltetésszerű, illetve az észszerűen előrelátható körülmények között történő fogyasztás esetén érvényes nikotindózisról és nikotinfelvételről; 5. a termék alkotórészeinek leírása, ideértve adott esetben az elektronikus cigaretta, illetve az utántöltő flakon felbontásának és utántöltésének mechanizmusát; 6. a gyártási folyamat leírása – kitérve különösen arra, hogy az magában foglal-e tömeggyártást is –, valamint nyilatkozat arról, hogy a gyártási eljárás biztosítja az e cikkben foglalt követelményeknek való megfelelést; 7. nyilatkozat arról, hogy a gyártó, az importőr és a Belgiumba való behozatalt végző importőr teljes felelősséget vállal a termék minőségéért és biztonságosságáért annak forgalomba hozatala és rendeltetésszerű, illetve észszerűen előrelátható körülmények között történő felhasználása esetére; 8. a csomagolási egységek és a gyűjtőcsomag címkézése, valamint a tájékoztató tartalma az e rendelet 5. cikkének (9) bekezdésében említettek szerint. |
| 4. § Ha a Szolgálat hiányosnak ítéli a benyújtott információkat, jogosult kérni azok kiegészítését. |
| 5. § Az e cikk (3) bekezdésének megfelelően rendelkezésre bocsátott termékinformációt hozzáférhetővé kell tenni a Szolgálat honlapján, amennyiben a Szolgálat úgy ítéli meg, hogy az hiánytalan, és az e cikk (7) bekezdésében említett számlát kifizették. Azok a termékek, amelyek nem szerepelnek a jóváhagyott termékeknek a Szolgálat honlapján közzétett jegyzékében, nem hozhatók forgalomba.Az információk benyújtásakor meg kell jelölni azokat az információkat, amelyek üzleti titoknak minősülnek vagy más módon bizalmasak. Ezeket az állításokat kérésre indokolni kell. |
| 6. § A következő információk nem minősülnek bizalmasnak vagy üzleti titoknak: 1. a folyadék végleges összetételének 0,1%-át meghaladó mennyiségben felhasznált összetevők;  2. az e cikkel összhangban továbbított tanulmányok és adatok, különösen a termékek toxicitására vagy függőséget okozó hatására vonatkozóan. Ha ezek a tanulmányok konkrét védjegyekhez kapcsolódnak, a védjegyre való explicit vagy implicit hivatkozásokat törölni kell, és a felülvizsgált változatot hozzáférhetővé kell tenni. Minden bejelentő személynek továbbítania kell a Szolgálat részére a teljes tanulmányt és adatokat, valamint a felülvizsgált változatot. |
| 7. § Az a személy, aki az (1)–(4) bekezdés alapján értesítést nyújt be a Szolgálatnak, termékenként 200 EUR díjat fizet a nyersanyagok és termékek költségvetési alapjába. Ezt a díjat a számla kiküldését követő 30 napon belül kell megfizetni.  A díj azonnal esedékes, amint az adatokat bevitték a miniszter által a 3. cikk 13. §-a szerint meghatározott értesítési rendszerbe, és vissza nem téríthető.  |
| 8. § A gyártó, az importőr vagy a Belgiumba való behozatalt végző importőr, ha az első kettő nem rendelkezik létesítő okirat szerinti székhellyel Belgiumban, és nem jelentette be a terméket, a termék minden olyan módosítása esetén, amely változást eredményez az (1)–(4) bekezdésnek megfelelően továbbított adatokban, benyújtja az új vonatkozó információkat. Ezek a változások lényeges változásnak minősülnek, kivéve a Szolgálat által kért változtatásokat, az elérhetőségi adatokban bekövetkező változásokat és az előző évi értékesítési volumenre vonatkozó adatok bevezetését az e cikk (10) bekezdésében meghatározottak szerint.  |
| 9. § Az a személy, aki a (8) bekezdés alapján lényeges módosítást nyújt be a Szolgálatnak, termékenként 100 EUR díjat fizet a nyersanyagok és termékek költségvetési alapjába. Ezt a díjat a számla kiküldését követő 30 napon belül kell megfizetni. A díj azonnal esedékes, amint az adatokat módosították a miniszter által a 3. cikk 13. §-a szerint meghatározott értesítési rendszerben, és vissza nem téríthető. |
| 10. § A gyártó, az importőr vagy a Belgiumba való behozatalt végző importőr, ha az első kettő nem rendelkezik létesítő okirat szerinti székhellyel Belgiumban, és nem jelentette be a terméket, minden évben legkésőbb március 1-jéig benyújtja a Szolgálatnak a következőket: 1. kimerítő adatok a márkánkénti és terméktípusonkénti előző évi értékesítési volumenekről;  2. tájékoztatás a különböző fogyasztói csoportoknak, köztük a fiataloknak, a nemdohányzóknak és az aktív dohányosok főbb típusainak preferenciáiról; 3. a termékek értékesítésének módja; 4. a fentiekkel kapcsolatban végzett esetleges piackutatások összefoglalói, mellékelve azok angol fordítását is. |
| 11. § Az a személy, aki a (10) bekezdés alapján éves adatokat nyújt be a Szolgálatnak, termékenként 50 EUR díjat fizet a nyersanyagok és termékek költségvetési alapjába.  Ezt a díjat a számla kiküldését követő 30 napon belül kell megfizetni.   A díj azonnal esedékes, amint az adatokat bevitték a miniszter által a 3. cikk 13. §-a szerint meghatározott értesítési rendszerbe, és vissza nem téríthető.  |
| 12. § A gyártó, az importőr vagy a Belgiumba való behozatalt végző importőr, ha az első kettő nem rendelkezik székhellyel Belgiumban, adatgyűjtési rendszert alakít ki és tart fenn ezen termékeknek az emberi egészségre gyakorolt valamennyi vélelmezett káros hatásáról.  Ha az említett gazdasági szereplők bármelyike úgy véli, vagy alapos okkal feltételezi, hogy a birtokában lévő, forgalomba hozni kívánt vagy forgalomba hozott elektronikus cigaretta vagy utántöltő flakon nem biztonságos vagy nem jó minőségű, vagy nem felel meg e rendeletnek, az adott gazdasági szereplő haladéktalanul megteszi – az esettől függően – az ahhoz szükséges korrekciós intézkedéseket, hogy az érintett termék megfeleljen e rendeletnek, illetve hogy azt kivonják a forgalomból vagy visszahívják. Ilyen esetben a gazdasági szereplőket arra is kötelezni kell, hogy haladéktalanul tájékoztassák a Szolgálatot, és ismertessék elsősorban az emberi egészségre gyakorolt kockázatokat és biztonsági kockázatokat, valamint az esetlegesen megtett korrekciós intézkedéseket és azok eredményét. A Szolgálat további információkat is kérhet az érintett gazdasági szereplőktől, például az elektronikus cigaretták és az utántöltő flakonok biztonsági és minőségi szempontjaival vagy azok esetleges káros hatásával kapcsolatban. |
| 13. § Az e cikkben említett információk továbbításának és rendelkezésre bocsátásának formátumát, valamint az e cikkben előírt információk továbbításának módját a miniszter határozhatja meg.  |
|  |
| **3. cikk** Ugyanezen rendelet 4. cikkének helyébe a következő szöveg lép: |
| „4. cikk Összetétel és műszaki előírások1. § Nikotintartalmú folyadék csak a következő módon hozható forgalomba: 1. kifejezetten erre a célra szolgáló, legfeljebb 10 ml űrtartalmú utántöltő flakonokban; 2. egyszer használatos patronokban. A patronok vagy tartályok űrtartalma nem haladhatja meg a 2 ml-t. |
| 2. § Az eldobható elektronikus cigaretták tilosak. |
| 3. § Tilos olyan elektronikus cigarettákat forgalomba hozni, amelyek a készülék működtetése szempontjából nem hasznos, vonzó jellemzőkkel rendelkeznek. |
| 4. § A nikotintartalmú folyadék legfeljebb 20 mg/ml nikotint tartalmaz. |
| 5. § A nikotintartalmú folyadék nem tartalmazza a következő adalékanyagokat: 1. vitaminok vagy egyéb olyan adalékanyagok, amelyek azt a benyomást keltik, hogy az elektronikus cigarettának kedvező élettani hatása van, vagy az egészséget kevésbé veszélyezteti; 2. koffein, taurin vagy egyéb olyan adalékanyagok és élénkítő hatású vegyületek, amelyekhez az energikusság és/vagy a vitalitás képzete társul; 3. a kibocsátásokat elszínező tulajdonságú adalékanyagok; 4. el nem égetett formában CMR tulajdonságokkal rendelkező adalékanyagok. A miniszter összeállítja az egyéb tiltott adalékanyagok jegyzékét és/vagy az engedélyezett adalékanyagok jegyzékét.6. § A nikotintartalmú folyadék előállítása során kizárólag magas tisztasági fokú összetevőket használnak. A nikotintartalmú folyadék a 3. cikk 3. §-ának (2) bekezdésében említett összetevőktől eltérő anyagokat csak nyomokban tartalmaz, és csak abban az esetben, ha a nyomokban való előfordulás technikailag elkerülhetetlen a gyártás során. |
| 7. § A nikotin kivételével a nikotintartalmú folyadék kizárólag olyan összetevőkből áll, amelyek – sem melegítés hatására, sem anélkül – nem veszélyesek az emberi egészségre. |
| 8. § Az elektronikus cigaretták a nikotindózist rendes használati körülmények között egyenletesen adják le. |
| 9. § Az elektronikus cigaretták és az utántöltő flakonok gyermekzárral vannak felszerelve, és nem manipulálhatók; védettek törés és szivárgás ellen, valamint olyan eszközzel vannak felszerelve, amely garantálja a szivárgásmentes utántöltést. Megfelelnek az ISO 8317:2003 szabványnak. A miniszter meghatározza az utántöltési mechanizmusra vonatkozó műszaki előírásokat.  |
| 10. § A miniszter meghatározza azokat az előírásokat és elemzési módszereket, amelyeket az e cikkben foglalt, az összetételre és a kibocsátásokra vonatkozó rendelkezések végrehajtásának ellenőrzésére kell alkalmazni. |
|  |
| **4. cikk** Ugyanezen rendelet 5. cikkének helyébe a következő szöveg lép:„5. cikk Címkézés1. § Az elektronikus cigaretta vagy az utántöltő flakon minden csomagolási egységén és minden gyűjtőcsomagon az e cikkben meghatározott egészségvédő figyelmeztetésnek kell szerepelnie holland, francia és német nyelven. Minden nyelvet új sorba kell nyomtatni. |
| 2. § Az egészségvédő figyelmeztetésnek a csomagolási egységen vagy gyűjtőcsomagon a számára fenntartott teljes felületet el kell foglalnia, és ahhoz nem lehet megjegyzést fűzni, azt átfogalmazni vagy arra bármely formában hivatkozni. |
| 3. § Az egészségvédő figyelmeztetésnek eltávolíthatatlanul, letörölhetetlen nyomtatással,, és teljes egészében látható módon kell szerepelnie a csomagolási egységeken és minden gyűjtőcsomagon. Az egészségvédő figyelmeztetést részben vagy egészen semmilyen formában nem takarhatja el, illetve nem zavarhatja meg semmilyen adójegy, árcédula, biztonsági elem, csomagolóanyag, tasak, doboz vagy egyéb eszköz. |
| 4. § Az egészségvédő figyelmeztetésnek a csomagolási egység kinyitásakor érintetlennek kell maradnia. |
| 5. § Az egészségvédő figyelmeztetést 1 mm vastagságú fekete szegéllyel kell körülvenni az annak fenntartott felületen belül. |
| 6. § Az elektronikus cigaretták és utántöltő flakonok csomagolási egységeinek és minden gyűjtőcsomagjának tartalmaznia kell a következő egészségvédő figyelmeztetést: „La nicotine contenue dans ce produit crée une forte dépendance. Son utilisation par les non-fumeurs n’est pas recommandée. [Ez a termék nikotint tartalmaz, amely erős függőséget okoz. Fogyasztása nemdohányzók számára nem ajánlott.] Dit product bevat de zeer verslavende stof nicotine. Het gebruik ervan wordt afgeraden voor niet-rokers. Dieses Produkt enthält Nikotin : einen Stoff, der sehr stark abhängig macht. Es wird nicht für den Gebrauch durch Nichtraucher empfohlen.”. |
| 7. § Az egészségvédő figyelmeztetésnek a következő követelményeknek kell megfelelnie:  1. azt a csomagolási egység és minden gyűjtőcsomag két legnagyobb felületén kell feltüntetni.A négy hasonló méretű felülettel rendelkező csomagolási egységeken a figyelmeztetést a két ellentétes felületen kell feltüntetni, amelyek közül az egyik a márkát megjelenítő fő felület.A henger alakú csomagolási egységeken az egészségvédő figyelmeztetést csak egyszer kell feltüntetni, és az lefedi a teljes kerületet. 2. a csomagolási egység és minden gyűjtőcsomag megfelelő felületének 35%-át kell kitöltenie;  3. a csomagolási egység és minden gyűjtőcsomag megfelelő felületének alsó részén, és a parallelepipedon alakú csomagolási egységeken és minden gyűjtőcsomagon a csomagolási egység vagy a gyűjtőcsomag oldalsó szélével párhuzamosan kell elhelyezni. |
| 8. § Az egészségvédő figyelmeztetés szövegének a következő követelményeknek kell megfelelnie: 1. párhuzamosnak kell lennie az e figyelmeztetés számára fenntartott felületen található fő szöveggel;  2. fehér háttérre, Helvetica betűtípussal, fekete színben, félkövéren szedve kell nyomtatni olyan betűmérettel, hogy a szöveg a számára fenntartott felületet a lehető legnagyobb arányban kitöltse anélkül, hogy az befolyásolná annak olvashatóságát; és 3. a számára fenntartott felület közepén kell elhelyezni. |
| 9. § Az elektronikus cigaretták és az utántöltő flakonok csomagolási egységeihez legalább holland, francia és német nyelven mellékelni kell egy tájékoztatót, amely tartalmazza: 1. a termék használati és tárolási útmutatóját, ezenkívül felhívja a figyelmet arra, hogy a termék használata fiatalok és nemdohányzók számára nem ajánlott; 2. az ellenjavallatokra vonatkozó tájékoztatást; 3. konkrét kockázati csoportoknak szóló figyelmeztetéseket; 4. a lehetséges mellékhatásokat; 5. a függőséget okozó tulajdonságokra és a toxicitásra vonatkozó tájékoztatást; 6. a gyártó, az importőr vagy a Belgiumba való behozatalt végző importőr, valamint egy Európai Unión belüli természetes vagy jogi személy elérhetőségét; 7. a Centre Antipoisons számát. |
| 10. § Az elektronikus cigaretták és az utántöltő flakonok csomagolási egységeihez és minden gyűjtőcsomaghoz legalább holland, francia és német nyelven mellékelni kell egy jegyzéket, amely tartalmazza: 1. a termékben található összes összetevőt – beleértve az ízesítőanyagokat és az allergéneket is – tömeg szerinti csökkenő sorrendben; 2. a termék nikotintartalmának és a dózisonként kibocsátott mennyiség feltüntetését; 3. a gyártási tétel számát, amelyet a „gyártási tétel” szavak előznek meg; 4. szöveg vagy logó formájában ajánlást, miszerint a termék gyermekektől elzárva tartandó; 5. a miniszter által a 3. cikk 13. §-a alapján meghatározott értesítési rendszer által kiadott termékazonosítót. |
| 11. § Az utántöltő flakonoknak lejárati idővel rendelkeznek. Azok az utántöltő flakonok, amelyeknek lejárati ideje lejárt, nem hozhatók forgalomba. |
| 12. § A (10) bekezdés sérelme nélkül az elektronikus cigaretták és az utántöltő flakonok csomagolási egységei és gyűjtőcsomagjai nem tartalmazhatják a következőket: 1. olyan sugallatot, miszerint egy adott elektronikus cigaretta vagy utántöltő flakon kevésbé káros, mint más termékek, vagy a füst egyes káros összetevői hatásának csökkentését célozza, vagy annak vitalizáló, energizáló, gyógyító, fiatalító, természetes, organikus jellemzői vannak, vagy más egészségügyi vagy életmódbeli előnyökkel jár;2. élelmiszerhez vagy kozmetikai termékhez való hasonlatosságot; 3. olyan sugallatot, miszerint egy adott elektronikus cigaretta vagy utántöltő flakon biológiai úton könnyebben lebomlik, vagy más környezeti előnyökkel bír; 4. ízre, illatra, ízesítőanyagra vagy más adalékanyagra, illetve ezek hiányára való utalást. |
| 13. § A csomagolási egységek és a gyűjtőcsomagok nem sugallhatnak gazdasági előnyt nyomtatott kuponok, kedvezményes ajánlatok, ingyenes terjesztés, „egyet fizet, kettőt kap” vagy más hasonló jellegű ajánlat alkalmazásával. |
| 14. § A (12) és (13) bekezdés alapján tiltott elemek és megoldások közé többek között a következők tartozhatnak: szövegek, szimbólumok, nevek, védjegyek, képi vagy más megjelölések. |
| 15. § A csomagolási egységen és a gyűjtőcsomagoláson található márkának és almárkának meg kell egyeznie a miniszter által a 3. cikk 13. §-a szerint meghatározott értesítési rendszerbe bevitt márkával és almárkával.  |
| 16. § A miniszter további feltételeket állapíthat meg az e cikkben említett információk tartalmára és megjelenítésére vonatkozóan. |
|  |
| **5. cikk** Ugyanezen rendelet 6. cikkének helyébe a következő szöveg lép:„6. cikk Elektronikus cigaretták távértékesítése1. § Tilos az elektronikus cigaretták és utántöltő flakonok fogyasztóknak történő távértékesítése és azok fogyasztók által történő távvásárlása. 2. § Az (1) bekezdéstől eltérve a határokon átnyúló távértékesítés megengedett, ha a rendeltetési hely szerinti tagállam jogszabályai ezt lehetővé teszik.” |
|  |
| **6. cikk** Ugyanezen rendelet a következő 6.1. cikkel egészül ki: „6.1. cikk Nikotinmentes utántöltő flakonok1. § A nikotinmentes utántöltő flakonokra a 3. cikk értesítésre vonatkozó rendelkezéseit kell alkalmazni. |
| 2. § A nikotinmentes utántöltő flakonokra a 4. cikknek az összetételre és a műszaki előírásokra vonatkozó rendelkezéseit kell alkalmazni az (1), (4) és (8) bekezdés kivételével. |
| 3. § A nikotinmentes utántöltő flakonokra az 5. cikk rendelkezéseit kell alkalmazni a (6) bekezdés kivételével.  Az e terméktípusra vonatkozó egészségvédő figyelmeztetés a következő:„Ce produit nuit à votre santé. Son utilisation par les non-fumeurs n’est pas recommandée. [Ez a termék káros az egészségre. Fogyasztása nemdohányzók számára nem ajánlott.]Dit product schaadt uw gezondheid. Het gebruik ervan wordt afgeraden voor niet-rokers.Dieses produkt schädigt Ihre Gesundheit. Es wird nicht für den Gebrauch durch Nichtraucher empfohlen”   |
| 4. § A nikotinmentes utántöltő flakonokra a távértékesítésről szóló 6. cikket kell alkalmazni.” |
|  |
| **7. cikk** Ugyanezen rendelet 7. cikkének helyébe a következő szöveg lép:„7. cikk Szankciók1. § Az e rendelet rendelkezéseinek meg nem felelő elektronikus cigarettákat, utántöltő flakonokat és nikotinmentes utántöltő flakonokat a fogyasztók egészségének az élelmiszerek és más termékek tekintetében történő védelméről szóló, 1977. január 24.-i törvény 18. cikke értelmében károsnak kell tekinteni. 2. § E rendelet rendelkezéseinek megsértését a fent említett 1977. január 24.-i törvény rendelkezéseinek megfelelően kell kivizsgálni, nyilvántartásba venni, eljárás alá vonni és büntetni.3. § A gyártó, az importőr, a Belgiumba való behozatalt végző importőr és a kiskereskedő felelősségre vonható e rendelet rendelkezéseinek be nem tartásáért.” |
|  |
| **8. cikk** Ez a rendelet ..............-án/én lép hatályba. |
|  |
| **9. cikk** E rendelet végrehajtásáért – amennyiben mindegyikük érintett – a gazdasági miniszter, a közegészségügyi miniszter és a kis- és középvállalkozásokért felelős miniszter felel. |
|  |
|  |
| Brüsszel, |
|  |
| A Király nevében: |
|  |
| A gazdasági miniszter, |
|  |
| Pierre-Yves DERMAGNE |
|  |
| A közegészségügyi miniszter, |
|  |
| Frank VANDENBROUCKE |
|  |
| A kis- és középvállalkozásokért felelős miniszter, |
| David CLARINVAL |